Mar Oraha-klosteret

Mar Oraha-loosteret, det vil si Sankt Oraha-klosteret (arameisk: ܕܝܪܐ ܕܡܪܝ ܘܪܐܗܐ) er et kaldeisk-katolsk kloster fra 500-tallet i det nordlige Irak. Det ligger nær Batnaya, en by som ble ødelagt av muslimske herskere.

Klosterets tilblivelse knyttes tradisjonelt til den hellige Oraha, som ble tvunget til å forlate sitt eneboerliv på fjellet Alfaf i en tørkeperiode. Han slo seg ned på Ninivesletten, og bygde opp klosteret i patriarken Ishoʿyahb Is tid (581-596).F. John Fiye, 'Assyrian Christianity', Chapter 2 , s. 265. Det ble tatt i bruk av munker fra Østens kirke, frem til 1719, da det ble overgitt til den kaldeisk-katolske kirke. 

Klosteret ble fullstendig rasert under den persiske herskeren Shah Nadir under hans hærtog gjennom området i 1743, og munkene der ble massakrert. 

I 1921 ble det gjenoppbygd med assistanse fra dominikanerordenen.F. John Fiye, 'Assyrian Christianity', Chapter 2 , S. 533.

Festen for Mar Oraha feires to ganger årlig i klosteret, på første søndag under den store fasten, og den andre søndag etter påske.Sulaiman Al-Saigh, 'The Nineveh Villages', Al-Mashriq magazine, Issue 21, 1923 , s. 422.

 Referanser 

Kategori:Den kaldeisk-katolske kirke
Kategori:Klostre i Irak
Kategori:Arkeologiske steder i Irak
Kategori:Guvernementet Ninawa